Palatul Victoria va fi iluminat în roşu de Ziua naţională pentru comemorarea martirilor Brâncoveni.
Palatul Victoria va fi iluminat în roşu duminică seara, între orele 20.00 şi 24.00. Astfel se comemorează Ziua naţională pentru comemorarea martirilor Brâncoveni şi de conştientizare a violenţelor împotriva creştinilor. Ludovic Orban: Totodată, consider foarte important pentru fiecare dintre cetăţenii României să ne cunoaştem trecutul istoric şi să preţuim valorile care ne definesc ca popor.
Guvernul anunţă că marchează Ziua naţională pentru comemorarea martirilor Brâncoveni şi de conştientizare a violenţelor împotriva creştinilor, iar Palatul Victoria va fi iluminat în roşu între orele 20.00 şi 24.00 duminică seară."Guvernul susţine astfel necesitatea conştientizării violenţelor şi persecuţiilor la care au fost şi sunt încă supuşi creştini din întreaga lume şi se pronunţă pentru eliminarea oricărei forme de discriminare pe criterii religioase sau de orice altă natură. Trăim de mai multe luni, ţări de pe tot globul, o experienţă care ne reconfirmă o dată în plus, dacă mai era nevoie, că soarta întregii civilizaţii depinde de unitatea acţiunilor împotriva unor ameninţări majore care nu ţin cont nici de religie şi nici de alte criterii de diferenţiere între oameni şi între comunităţi. Totodată, consider foarte important pentru fiecare dintre cetăţenii României să ne cunoaştem trecutul istoric şi să preţuim valorile care ne definesc ca popor", a declarat premierul Ludovic Orban.Ziua de 16 august, în care creştinii din România îi prăznuiesc pe Sfinţii Martiri Brâncoveni, Constantin Voievod cu fiii săi, Constantin, Ştefan, Radu, Matei şi unul dintre ginerii lui, sfetnicul Ianache Văcărescu, a fost stabilită prin lege ca zi naţională de conştientizare a violenţelor împotriva creştinilor în semn de recunoştinţă şi de aducere aminte a morţii lor martirice, devenită simbol al jertfei supreme pentru credinţa strămoşească şi pentru propriul popor.